Splittelsen mellom tilhengerne av Luthers lære og katolikkene ble offentlig og klart med riksdagen i Worms i 1521 og ved Wormser-ediktet ble Luther fordømt og erklært som kjetter på grunn av sin avvisning av den katolske kirkes lære. Offisielt fikk alle borgere av det tysk-romerske rike forbud mot å forsvare eller fremme hans tanker med trusler av konfiskering og tap av eiendom. Skisma sentrerte seg hovedsakelig om to punkter: kirkens særlige autoritet, ofte kalt for reformasjonens , og doktrinen om rettferdiggjørelse, ofte kalt for for den lutheranske teologi. For Luthers teologi er det formelle prinsipp Bibelen alene mens det materielle prinsipp er et sammendrag av den kristne sannhet ved at folket er rettferdiggjort av Guds nåde gjennom troen i Kristus alene.